smcproject/ml-wiki-sentences huggingface dataset:
2006-ൽ ഡി.സി.സി പ്രസിഡന്റ് കെ ശിവദാസൻ നായരെ പത്തനംതിട്ടയിൽ മത്സരിപ്പിക്കാൻ കോൺഗ്രസ് തീരുമാനിച്ചതിനെ തുടർന്ന് സ്വതന്ത്രനായി മത്സരിച്ച് പരാജയപ്പെട്ടു.
2013-ൽ 82-ആം വയസ്സിൽ അദ്ദേഹം അന്തരിച്ചു.
പത്തനംത്തിട്ടയിൽ നിന്നു മാത്രമാണ് ഇദ്ദേഹം മത്സരിച്ചത്.
മൂന്നാം കേരള നിയമ സഭയിൽ (സ്വതന്ത്രൻ) നാലാം കേരള നിയമ സഭയിൽ  (സ്വതന്ത്രൻ) ആറാം കേരള നിയമ സഭയിൽ (സ്വതന്ത്രൻ) ഏഴാം കേരള നിയമ സഭയിൽ (സ്വതന്ത്രൻ - യു.ഡി.എഫ്) എട്ടാം  കേരള നിയമ സഭയിൽ (സ്വതന്ത്രൻ - യു.ഡി.എഫ്) ഒൻപതാം  കേരള നിയമ സഭയിൽ (സ്വതന്ത്രൻ - കോൺഗ്രസ്) പത്താം കേരള നിയമ സഭയിൽ (സ്വതന്ത്രൻ - കോൺഗ്രസ്) പതിനൊന്നാം കേരള നിയമ സഭയിൽ (സ്വതന്ത്രൻ - കോൺഗ്രസ്) കൃതികൾ നിയമസഭയും നിയോജകമണ്ഡലവും, ഭരണയന്ത്രവും കാർഷിക സംരക്ഷണവും അവലംബം ↑ http://www.niyamasabha.org/codes/members/m48.htm ↑ ↑ http://www.niyamasabha.org/codes/members/m452.htm
കെ.കെ. ജയേഷ്‌ Jayesh K.K. Jayesh K.K.
ചിത്രകലയിൽ കേന്ദ്ര ലളിതകലാ അക്കാദമിയുടെ ദേശീയ പുരസ്കാരവും (ഭാരത സർക്കാർ, സാംസ്കാരിക വകുപ്പ്)  കേരള ലളിതകലാ അക്കാദമിയുടെ സംസ്ഥാന പുരസ്കാരങ്ങളും (നാല് തവണ) നേടിയ പ്രശസ്ത ഇന്ത്യൻ ചിത്രകാരനാണ് ജയേഷ് കെ .
കെ (ജനനം : 1990 നവംബർ 28) ജീവിതരേഖ
കുറുന്താൽ താഴെ കുനി കുമാരൻറെയും  കമലയുടേയും മൂന്നാമത്തെ പുത്രനായി 1990 നവംബർ  28 -നു കോഴിക്കോട്  ജില്ലയിലെ കൊയിലാണ്ടിയിൽ  ജനനം.
ശ്രീ ശങ്കരാചാര്യ സംസ്കൃത സർവകലാശാലയിലെ ചിത്രകലാ വിഭാഗത്തിൽ ഗസ്റ്റ് ലെക്ചറർ ആയി സേവനമനുഷ്‌ഠിച്ചിട്ടുണ്ട്.
ഇപ്പോൾ പാലക്കാട് ജില്ലയിലെ വെള്ളിനേഴി ഗവഃ ഹൈസ്കൂളിൽ ചിത്രകലാ അദ്ധ്യാപകൻ .
താമസവും കലാപ്രവർത്തനങ്ങളും എറണാകുളം ജില്ലയിലെ കാലടിക്കടുത്ത് ഒക്കലിൽ.
കോഴിക്കോട് ജില്ലയിലെ ഊട്ടേരി എൽ.പി സ്കൂൾ, ഊരള്ളൂർ എം.യു.പി സ്കൂൾ, അരിക്കുളം കെ.പി.എം.എസ്.എം ഹൈസ്കൂൾ, നൊച്ചാട് ഹയർ സെക്കണ്ടറി സ്കൂൾ എന്നിവിടങ്ങളിൽ സ്കൂൾ വിദ്യാഭ്യാസം പൂർത്തിയാക്കി.
കാലടി ശ്രീ ശങ്കരാചാര്യ സംസ്കൃത സർവകലാശാലയിൽ നിന്നും ചിത്രകലയിൽ ഒന്നാം റാങ്കോടെ ബിരുദം .
തൃപ്പൂണിത്തുറ ആർ.എൽ.വി കോളേജിൽ നിന്നും ചിത്രകലയിൽ ബിരുദാനന്തര ബിരുദം.
ബംഗാളിലെ പ്രസിദ്ധമായ വിശ്വഭാരതി സർവ്വകലാശാലയിൽ  നിന്നും പ്രിൻ്റ് മേക്കിങ്ങിൽ സർട്ടിഫിക്കറ്റ് കോഴ്സ് പൂർത്തിയാക്കി.
യു.ജി.സി നെറ്റ് യോഗ്യത നേടിയിട്ടുണ്ട്.
നിലവിൽ ശ്രീ ശങ്കരാചാര്യ സംസ്കൃത സർവകലാശാലയിൽ ഗവേഷകനാണ്.
പുരസ്കാരങ്ങൾ കേരള ലളിതകലാ അക്കാദമി സംസ്ഥാന പുരസ്കാരം - 2021 (സാംസ്കാരിക വകുപ്പ്, കേരള സർക്കാർ) ഓൾ ഇന്ത്യാ ആർട്ട് ഗ്രാൻറ്- 2022 (പ്രഫുല്ല ധനുഷ്കർ ആർട്ട് ഫൌണ്ടേഷൻ, മുംബൈ) ഓൾ ഇന്ത്യാ സർട്ടിഫിക്കറ്റ് അവാർഡ്‌ -2021 (പ്രഫുല്ല ധനുഷ്കർ ആർട്ട് ഫൌണ്ടേഷൻ, മുംബൈ) ഏഷ്യാ ബുക്ക്‌ ഓഫ് റെക്കോർഡ്‌ -2021 (The record for carving out the maximum number of portraits of freedom fighters on wooden blocks) ഇന്ത്യാ ബുക്ക്‌ ഓഫ് റെക്കോർഡ്‌ -2021 (The record for carving out the maximum number of portraits of freedom fighters on wooden blocks) കേന്ദ്ര ലളിതകലാ അക്കാദമി ദേശീയ പുരസ്കാരം - 2019 (സാംസ്കാരിക വകുപ്പ്, ഭാരത സർക്കാർ) കേരള ലളിതകലാ അക്കാദമി സംസ്ഥാന പുരസ്കാരം - 2019 (സാംസ്കാരിക വകുപ്പ്, കേരള സർക്കാർ) പ്രഫുല്ല ധനുഷ്കർ ആർട്ട് ഫൌണ്ടേഷൻ,മുംബൈ ദേശീയ പുരസ്കാരം -2019 (സിൽവർ മെഡൽ) റോയൽ ഇന്ത്യൻ അക്കാദമി ഓഫ് ആർട്ട് കൾച്ചർ, ദേശീയ പുരസ്കാരം- 2019 (എസ്.എച്ച് റാസാ നാഷണൽഗോൾഡ് മെഡൽ) ശ്രീ ശങ്കരാചാര്യ സംസ്കൃത സർവകലാശാല പ്രതിഭാ പുരസ്കാരം - 2019 സാംസ്കാരിക വകുപ്പ്, കേരള സർക്കാർ - വജ്രജൂബിലി ഫെല്ലോഷിപ്പ് – 2019 കേരള ലളിതകലാ അക്കാദമി സംസ്ഥാന പുരസ്കാരം -2018 (Honourable Mention) (സാംസ്കാരിക വകുപ്പ്, കേരള സർക്കാർ) പ്രഫുല്ല ധനുഷ്കർ ആർട്ട് ഫൌണ്ടേഷൻ കൊച്ചി സിറ്റി അവാർഡ്- 2018 ആർട്ട് മെസ്ട്രോ ഇന്റർനാഷണൽ സ്പെഷ്യൽ ജൂറി അവാർഡ്‌- 2017 (World Wide art Movement) പ്രഫുല്ല ധനുഷ്കർ ആർട്ട് ഫൌണ്ടേഷൻ സൗത്ത്സോൺ ബ്രോൺസ് മെഡൽ അവാർഡ്‌ -2017 കേരള ലളിതകലാ അക്കാദമി സംസ്ഥാന പുരസ്കാരം -2014 (സാംസ്കാരിക വകുപ്പ്, കേരള സർക്കാർ ശ്രീ ശങ്കരാചാര്യ സംസ്കൃത സർവകലാശാല യൂണിയൻ യുവപ്രതിഭാ പുരസ്കാരം – 2015 കേരള ലളിതകലാ അക്കാദമി സ്കോളർഷിപ്പ്‌ -2015 (സാംസ്കാരിക വകുപ്പ്, കേരള സർക്കാർ) അംബേദ്‌കർ നാഷണൽ ഫെല്ലോഷിപ്പ് അവാർഡ്‌ - 2014 കേരള സർക്കാർ, വിദ്യാഭ്യാസ വകുപ്പ് നർച്ചർ സ്കോളർഷിപ്പ്‌- 2014 പുരസ്കാരങ്ങൾ -സവിശേഷതകൾ കേന്ദ്ര ലളിതകലാ അക്കാദമിയുടെ ദേശീയ പുരസ്കാരവും കേരള ലളിതകലാ അക്കാദമിയുടെ സംസ്ഥാനപുരസ്കാരവും ഒരേ വർഷത്തിൽ തന്നെ (2019)ഒരേ ചിത്രത്തിന്(UNIDENTIFIED INVASIONS) ലഭിച്ചു.
ഇതേ ചിത്രം തന്നെ 2019 ലെ പ്രഫുല്ല ഫൌണ്ടേഷൻ നാഷണൽ സിൽവർ മെഡൽ അവാർഡും നേടി 2019-ൽ കേന്ദ്ര ലളിത കലാ അക്കാദമിയുടേതുൾപ്പെടെ മൂന്ന് ദേശീയപുരസ്കാരങ്ങൾ നേടി.
പ്രഫുല്ല ഫൌണ്ടേഷൻറെ നാല് പുരസ്കാരങ്ങൾ ഇതിനോടകം നേടിയിട്ടുണ്ട് 2014, 2018,2019,2021 എന്നീ വർഷങ്ങളിലായി നാല് തവണ കേരള ലളിതകലാ അക്കാദമിയുടെ സംസ്ഥാനപുരസ്കാരം നേടി.
പുരസ്കാരങ്ങൾ- ഗാലറി JAYESH K K (JAYESH BARSATHI) - KERALA LALITHAKALA AKADEMI STATE AWARD 2019 JAYESH K K (JAYESH BARSATHI) - KENDRA LALITHAKALA  AKADEMI NATIONAL  AWARD 2019 അവലംബം
കാൾ-ഗുന്തർ ഹെയിംസോത്ത്
കാൾ-ഗുന്തർ ഹെയിംസോത്ത് (ജീവിതകാലം: 4 ഡിസംബർ 1899, ഷാർലറ്റൻബർഗ് - ജൂലൈ 1934, ബെർലിൻ) ഒരു ജർമ്മൻ വൈദ്യനും എഴുത്തുകാരനും രാഷ്ട്രീയക്കാരനുമായിരുന്നു.
ഇംഗ്ലീഷ്: Karl-Günther Heimsoth , നാസി പാർട്ടിയിലും പിന്നീട് ജർമ്മനിയിലെ കമ്മ്യൂണിസ്റ്റ് പാർട്ടിയിലും അംഗമായിരുന്നു കാൾ-ഗുന്റർ ഹെയിംസോത്ത്.
ഒരു കോടതി ഗുമസ്തന്റെയും ബാങ്ക് മേധാവിയുടേയും മകനായി ഷാർലറ്റൻബർഗിലാണ് കാൾ-ഗുന്തർ ഹെയിംസോത്ത് ജനിച്ചത്.
തൻറെ യൗവനം ഡോർട്ട്മുണ്ടിൽ ചെലവഴിച്ച അദ്ദേഹം അവിടെ 1917 ജൂണിൽ തന്റെ ബിരുദം പാസായി.
ഒന്നാം ലോക മഹായുദ്ധം കാരണം താൽക്കാലികമായി ലളിതമാക്കിയ പക്വതയുടെ ഒരു പരീക്ഷണം ആയിരുന്നു അത്.
തുടർന്ന് അദ്ദേഹം പ്രഷ്യൻ സൈന്യത്തിൽ ചേരുകയും 1918 അവസാനം വരെ ഒന്നാം ലോകമഹായുദ്ധത്തിൽ പങ്കെടുക്കുകയും വെസ്റ്റേൺ ഫ്രണ്ടിൽ വിന്യസിക്കുകയും ചെയ്തു - ലെഫ്റ്റനന്റ് റാങ്കോടെ പൂർത്തിയാക്കി.
1919-ലെ വേനൽക്കാല സെമസ്റ്ററിൽ, ഹെയിംസോത്ത് ട്യൂബിംഗൻ സർവകലാശാലയിൽ വൈദ്യശാസ്ത്രം പഠിക്കാൻ തുടങ്ങി.
മ്യൂണിക്ക്, കീൽ, റോസ്റ്റോക്ക് സർവകലാശാലകളിൽ ഹെയിംസോത്ത് തന്റെ ക്ലിനിക്കൽ പരിശീലനം തുടർന്നു.
1924-ലെ വസന്തകാലത്ത് വൈദ്യശാസ്ത്രം പ്രാക്ടീസ് ചെയ്യുന്നതിനായി റോസ്റ്റോക്കിൽ വെച്ച് അദ്ദേഹം തന്റെ സംസ്ഥാന പരീക്ഷയിൽ വിജയിച്ചു.
പഠനകാലത്ത്, 1920-ലും 1921-ലും അദ്ദേഹം റൂർ കലാപത്തിലും, തുരിംഗിയയിലെ പോരാട്ടങ്ങളിലും അതുപോലെതതന്നെ ഫ്രീകോർപ്സിന്റെ അംഗമായി സൈലേഷ്യൻ പ്രക്ഷോഭങ്ങളിലും പങ്കെടുത്തു.
1924 ആഗസ്‌റ്റിനും നവംബറിനുമിടയിൽ ഹെയ്‌ംസോത്ത് റോസ്‌റ്റോക്കിൽ തന്റെ പ്രബന്ധം ഹെറ്ററോണ്ട് ഹോമോഫീലി ("ഹെറ്ററോ- ആൻഡ് ഹോമോഫീലിയ") എന്ന പേരിൽ എഴുതി.
ഈ കൃതിയിലൂടെ, ലൈംഗികശാസ്ത്രത്തിൽ "ഹോമോഫീലിയ" എന്ന പദം ആദ്യമായി അവതരിപ്പിച്ചത് ഹൈംസോത്ത് ആയിരിക്കാം.
എന്നു കരുതുന്നു.
ചില ശൃംഗാരപരവും സൗഹൃദപരവുമായ ബന്ധങ്ങളിൽ ചില മാനദണ്ഡങ്ങൾ അന്വേഷിക്കുകയും ആഗ്രഹിക്കുകയും ചെയ്യുന്നതായി പ്രബന്ധം വാദിച്ചു.
ഈ ഹോമോഫീലിയ പുരുഷന്മാർക്കിടയിലും സ്ത്രീകൾക്കിടയിലും ഉണ്ടാകാം.
നേരെമറിച്ച്, ഹെയ്‌ംസോത്ത് ഹെറ്ററോഫീലിയയെ "വിപരീതമായ" ഒരു ബന്ധമായി കണ്ടു; ഹെറ്ററോഫീലിയയുടെ പരിധിക്കുള്ളിൽ നന്നായി പരിഗണിക്കുന്നത് ഒരു സ്ത്രീ പുരുഷനും പുരുഷ പുരുഷനും തമ്മിലുള്ള പ്ലാറ്റോണിക് ബന്ധങ്ങളാണ്.
സ്വവർഗരതിയെയും പുരുഷ സൗഹൃദത്തെയും കുറിച്ചുള്ള അദ്ദേഹത്തിന്റെ വ്യാഖ്യാനങ്ങൾ മുൻ ആശയങ്ങളെ അടിസ്ഥാനമാക്കിയുള്ളതാണ്, 1903-ൽ ഓട്ടോ വെയ്നിംഗർ ഗെഷ്ലെക്റ്റ് അൻഡ് കാരക്റ്ററിൽ ("സെക്സും സ്വഭാവവും") വികസിപ്പിച്ചതും 1919 ൽ ഹാൻസ് ബ്ലൂഹർ ഡൈ റോൾ ഡെർ എറോട്ടിക് ഇൻ ഡെർ മൺലിച്ചെൻലിച്ചെൻ ഗെസൽലിഫ്റ്റ് (റോസെൽസ്ലെഫ്റ്റ്) പുരുഷ സമൂഹത്തിലെ ലൈംഗികത").
പുരുഷനും സമൂഹവും തമ്മിലുള്ള ലൈംഗികതയുടെ കേന്ദ്ര അർത്ഥത്തെക്കുറിച്ചുള്ള ബ്ലൂഹറിന്റെ സിദ്ധാന്തത്തിൽ നിന്നാണ് ഹെയിംസോത്തിന്റെ പ്രതിഫലനങ്ങൾ ആരംഭിക്കുന്നത്..
റഫറൻസുകൾ ↑ Jellonnek (1990 , പുറം. 64) harv error: no target: CITEREFJellonnek1990 ( help ) .
In Hergemöller (1998 , പുറം. 332) harv error: no target: CITEREFHergemöller1998 ( help ) however, the entry date is 1 May 1933, which is most likely incorrect.
↑ The biographical dates are derived from: Hergemöller (1998 , p. 331 s.) harv error: no target: CITEREFHergemöller1998 ( help ) ↑ See the entry of Karl-Günther Heimsoth in Rostock Matrikelportal ↑ Moritz Pirol: Hahnenschreie , Vol.
2, 2000, p. 285.
↑ zur Nieden 2004 .
sfn error: no target: CITEREFzur_Nieden2004 ( help )
കാൽസ്യം സെലിനൈഡ് ഇംഗ്ലീഷ് വിലാസം https://ml.wikipedia.org/wiki/Calcium_selenide
തുല്യമായ സ്റ്റൈക്കിയോമെട്രിക് അനുപാതത്തിൽ കാൽസ്യം , സെലിനിയം എന്നീ മൂലകങ്ങൾ അടങ്ങിയ ഒരു രാസ സംയുക്തമാണ് കാൽസ്യം സെലിനൈഡ് (CaSe).
ദ്രാവക അമോണിയയിൽ കാൽസ്യം , ഹൈഡ്രജൻ സെലെനൈഡ് (H 2 Se) എന്നിവയുടെ പ്രതിപ്രവർത്തനത്തിലൂടെ കാൽസ്യം സെലിനൈഡ് തയ്യാറാക്കാം.
Ca + H 2 Se = CaSe + H 2
കാൽസ്യം സെലനൈഡ് ഉയർന്ന താപനിലയിൽ വാക്വം ഇൻഡിയം (III) സെലിനൈഡുമായി പ്രതിപ്രവർത്തിച്ച് CaIn2Se4 ഉണ്ടാവുന്നു .
CaSe + In 2 Se 3 = CaIn 2 Se 4 അവലംബം
കാൽസ്യം സൾഫൈഡ് ഇംഗ്ലീഷ് വിലാസം https://ml.wikipedia.org/wiki/Calcium_sulfide
Ca S എന്ന രാസസൂത്രത്തോടുകൂടിയ രാസസംയുക്തമാണ് കാൽസ്യം സൾഫൈഡ് .
ഈ വെളുത്ത വസ്തു ക്രിസ്റ്റലീകരിക്കുമ്പോൾ റോക്ക് സാൾട്ട് പോലുള്ള പരലുകളാവുന്നു.
സൾഫൈഡ് അയോണുകൾ അടങ്ങിയിരിക്കുന്ന പല ലവണങ്ങളെയും പോലെ, CaS നും സാധാരണയായി H 2 S ന്റെ ദുർഗന്ധമുണ്ട്.
ഇത് ഉപ്പിന്റെ ജലവിശ്ലേഷണത്താൽ രൂപം കൊള്ളുന്ന ഈ വാതകത്തിന്റെ ചെറിയ അളവിൽ നിന്ന് ഉണ്ടാകുന്നു.
കാൽസ്യം സൾഫേറ്റിന്റെ "കാർബോതെർമിക് റിഡക്ഷൻ" വഴി  കാൽസ്യം സൾഫൈഡ് നിർമ്മിക്കാം.
CaSO 4 + 2 C → CaS + 2 CO 2
സോഡിയം കാർബണേറ്റ് ഉൽ‌പാദിപ്പിക്കുന്നതിനുള്ള ഒരു കാലത്തെ പ്രധാന വ്യാവസായിക പ്രക്രിയയായ ലെബ്ലാങ്ക് പ്രക്രിയയിലെ ഒരു ഉപോൽപ്പന്നം കൂടിയാണ് CaS.
ഈ പ്രക്രിയയിൽ സോഡിയം സൾഫൈഡ് കാൽസ്യം കാർബണേറ്റുമായി പ്രതിപ്രവർത്തിക്കുന്നു: Na 2 S + CaCO 3 → CaS + Na 2 CO 3
ഇങ്ങനെ നിർമ്മിക്കപ്പെടുന്ന ദശലക്ഷക്കണക്കിന് ടൺ  കാൽസ്യം സൾഫൈഡ് ഉപേക്ഷിക്കപ്പെടുന്നത് വ്യാപകമായ മലിനീകരണത്തിന് കാരണമാകുന്നു.
പ്രതിപ്രവർത്തനവും ഉപയോഗങ്ങളും
കാൽസ്യം സൾഫൈഡ് (ഈർപ്പമുള്ള വായു ഉൾപ്പെടെ) ജലവുമായി സമ്പർക്കത്തിലേർപ്പെടുമ്പോൾ  Ca(SH) 2 , Ca (OH) 2 , Ca (SH) (OH) എന്നിവയുടെ മിശ്രിതം നൽകുന്നു.
CaS + H 2 O → Ca(SH)(OH) Ca (SH) (OH) + H 2 O → Ca(OH) 2 + H 2 S.
കാൽസ്യം സൾഫൈഡ് ഹൈഡ്രോക്ലോറിക് ആസിഡ് പോലുള്ള ആസിഡുകളുമായി പ്രതിപ്രവർത്തിച്ച് വിഷപദാർത്ഥമായ ഹൈഡ്രജൻ സൾഫൈഡ് വാതകം പുറപ്പെടുവിക്കുന്നു.
CaS + 2 HCl → CaCl sub id="mwWw" /sub + H 2 S.
കാൽസ്യം സൾഫൈഡ് ഫോസ്ഫോറസന്റ് സ്വഭാവമുള്ളതാണ്.
ഇത് ഒരു പ്രകാശ സ്രോതസ്സ് നീക്കം ചെയ്തതിനുശേഷം ഒരു മണിക്കൂർ വരെ രക്തനിറത്തിൽ തിളങ്ങും.
സ്വാഭാവിക സംഭവം
കാൽസ്യം സൾഫൈഡിന്റെ  ധാതുരൂപത്തിലുള്ള പദാർത്ഥമാണ് ഓൾഥാമൈറ്റ്.
ഉൽക്കാശിലകളുടെ അപൂർവ ഘടകം കൂടിയാണിത്.
സൗര നെബുലയുടെ ഗവേഷണത്തിന് ഇതിൽ പ്രാധാന്യമുണ്ട്.
കൽക്കരി മാലിന്യങ്ങൾ കത്തിക്കുമ്പോഴും  കാൽസ്യം സൾഫൈഡ്  ഉൽ‌പാദിപ്പിക്കപ്പെടുന്നു.
കാൽ‌സ്യം ഇംഗ്ലീഷ് വിലാസം https://ml.wikipedia.org/wiki/Calcium
ആവർത്തന പട്ടികയിൽ 20ആം സ്ഥാനത്ത് കാണുന്ന മൂലകമാണ് കാൽ‌സ്യം (Calcium).
ആൽക്കലൈൻ എർത്ത് ലോഹങ്ങളിൽ പ്രകൃതിയിൽ ഏറ്റവും കൂടുതൽ കാണപ്പെടുന്നത് കാൽസ്യമാണ്.
ഭൂവൽക്കത്തിൽ കാണപ്പെടുന്ന ലോഹങ്ങളിൽ മൂന്നാം സ്ഥാനവും കാൽസ്യത്തിനാണ്.
ക്ഷാര സ്വഭാവമുള്ള രാസപദാർത്ഥമാണ്.
ഒരു ലോഹമാണ് കാത്സ്യം.
മനുഷ്യശരീരത്തിന് ഒഴിച്ചു കൂടാനാവാത്ത ഒന്നുമാണ്.
മാംസപേശികൾ പ്രവർത്തിക്കുന്നതിനും എല്ലിനും പല്ലിനും ഇതു കൂടിയേ തീരൂ.
പ്രകൃതിയിൽ ഇത് സ്വതന്ത്രാവസ്ഥയിൽ കാണപ്പെടുന്നില്ല.
സംയുക്തങ്ങളുടെ രൂപത്തിലാണ് കാൽസ്യത്തിന്റെ നിലനിൽപ്പ്.
സ്വതന്ത്രാവസ്ഥയിൽ പ്രകൃതിയിൽ കാൽസ്യം കാണപ്പെടുന്നില്ല.
അതിന്റെ സംയുക്തങ്ങളിൽ നിന്നും കാൽസ്യത്തെ വേർതിരിച്ചെടുക്കുകയാണ് ചെയ്യുക.
കാൽസ്യം ക്ലോറൈഡ് ഉരുക്കി വൈദ്യുതവിശ്ലഷണം നടത്തിയാണ് കാൽസ്യം നിർമ്മിക്കുന്നത്.
കാൽസ്യം ക്ലോറൈഡിന്റെ ദ്രവണാങ്കം (780 0 C) കൂടുതലായതിനാൽ അല്പം കാൽസ്യം ഫ്ലൂറൈഡ് കൂടി കലർത്തിയാണ് ഉരുക്കുന്നത്.
വൈദ്യുതവിശ്ലേഷണത്തിലൂടെ പുറത്തുവരുന്ന കാൽസ്യം കത്തുപിടിക്കാതിരിക്കാനാണ് ഇങ്ങനെ ദ്രവണാങ്കം കുറയ്ക്കുന്നത്.
ഗ്രാഫൈറ്റ് ആനോഡും ഇരുമ്പ് കാഥോഡുമാണ് ഇലക്ട്രോഡുകൾ.
വ്യാവസായികമായി കാൽസ്യം നിർമ്മിക്കുന്നത് മറ്റൊരു വഴിയാണ് അവലംബിക്കുന്നത്.
കാൽസ്യം ഓക്സൈഡ് അലൂമിനിയം പൊടി എന്നിവയുടെ മിശ്രിതത്തെ വായുരഹിത അന്തരീക്ഷത്തിൽ വച്ച് കുറഞ്ഞമർദ്ദത്തിൽ ശക്തിയായി ചൂടാക്കുന്നു.
കാൽസ്യം ഇവിടെ വാതകരൂപത്തിൽ പുറത്തുവരുന്നു.
പുറത്തുവരുന്ന കാൽസ്യത്തെ സാന്ദ്രീകരിച്ച് സംഭരിക്കുന്നു.
3CaO + 2Al → Al 2 O 3 + 3 Ca പ്രധാന സംയുക്തങ്ങൾ കാൽസ്യം കാർബണേറ്റ് കാൽസ്യം ഓക്സൈഡ് കാൽസ്യം ഹൈഡ്രോക്സൈഡ് കാൽസ്യം ക്ലോറൈഡ് കാൽസ്യം സൾഫേറ്റ്
കാൽസ്യം കാർബണേറ്റ് CaCO 3
കാൽസ്യത്തിന്റെ പ്രധാന ധാതു.
മാർബിൾ,കക്ക,ചിപ്പി,പവിഴപ്പുറ്റ്,മുത്ത് തുടങ്ങി പലരൂപത്തിലും ഇത് കാണപ്പെടുന്നു.
ജലത്തിൽ ലയിക്കാത്ത സംയുക്തമാണിത്.
കാൽസ്യം ബൈകാർബണേറ്റ് ജലത്തിൽ ലയിക്കുന്ന സംയുക്തമാണ്.
ജലത്തിലെ കാൽസ്യം ബൈകാർബണേറ്റ് താത്കാലിക കാഠിന്യത്തിന് കാരണമാണ്.
ജലത്തെ തിളപ്പിച്ചാൽ കാൽസ്യംബൈകാർബണേറ്റിൽ നിന്നും കാർബൺഡയോക്സൈഡ് പുറത്തു പോവുകയും കാൽസ്യംകാർബണേറ്റായി അവക്ഷിപ്തപ്പെടുകയും ചെയ്യുന്നു.
കുമ്മായം കാൽസ്യം ഹൈഡ്രോക്സൈഡ് ആണ്.
കുമ്മായം കുറേക്കാലം വച്ചിരുന്നാൽ അന്തരീക്ഷത്തിലെ കാർബൺഡയോക്സൈഡുമായി പ്രവർത്തിച്ച് കാൽസ്യം കാർബണേറ്റ് ഉണ്ടാകുന്നു.
ഇത് വളരെ ഉറപ്പുള്ളതാണ്.
പണ്ടുകാലത്ത് കെട്ടിടനിർമ്മാണത്തിനും മറ്റുമായി 
കുമ്മായക്കൂട്ട് ഉപയോഗിച്ചിരുന്നതും ഇതേ കാരണത്താലാണ്.
കാൽസ്യം ഓക്സൈഡ് CaO
കാൽസ്യം കാർബണേറ്റ് ശക്തിയായി ചൂടാക്കിയാൽ കാൽസ്യം ഓക്സൈഡ് ലഭിക്കും.
ചുണ്ണാമ്പുകല്ല്, കക്ക, ചിപ്പി തുടങ്ങിയവ ശക്തിയായി ചൂടാക്കിയുണ്ടാക്കുന്ന നീറ്റുകക്ക കാൽസ്യം ഓക്സൈഡ് ആണ്.
ജലത്തെ ആഗിരണം ചെയ്യാൻ ശേഷിയുള്ളതിനാൽ ശോഷകാരകമായും ഇത് ഉപയോഗിക്കുന്നു.
കാൽസ്യം ഹൈഡ്രോക്സൈഡ് Ca(OH) 2
കാൽസ്യം ഓക്സൈഡിൽ ജലം ചേർത്താൽ അത് കാൽസ്യം ഹൈഡ്രോക്സൈഡ് ആയി മാറുന്നു.
ഇത് ഒരു താപമോചക പ്രവർത്തനമാണ്.
നീറ്റുകക്കയിൽ ജലം ചേർത്താണ് സാധാരണയായി കാൽസ്യം ഹൈഡ്രോക്സൈഡ് നിർമ്മിക്കുന്നത്.
കുമ്മായം,ചുണ്ണാമ്പുവെള്ളം എന്നിവ കാൽസ്യം ഹൈഡ്രോക്സൈഡ് ആണ്.
ബ്ലീച്ചിംഗ് പൊടി, കാസ്റ്റിക്ക് സോഡ, ഗ്ലാസ്, കടലാസ് തുടങ്ങിയവയുടെ വ്യാവസായിക നിർമ്മാണത്തിൽ കാൽസ്യം ഹൈഡ്രോക്സൈഡ് ഉപയോഗിക്കുന്നു.
മണ്ണിന്റെ അമ്ലഗുണം കുറയ്ക്കാനും ഇത് ഉപയോഗിക്കുന്നുണ്ട്.
കാൽസ്യം ക്ലോറൈഡ് CaCl 2
സോഡആഷ് നിർമ്മാണത്തിനിടയിൽ ലഭിക്കുന്ന ഒരു ഉപോൽപ്പന്നമാണ് കാൽസ്യം ക്ലോറൈഡ്.
ഉരുകിയ കാൽസ്യം ക്ലോറൈഡ് വൈദ്യുതവിശ്ലേഷണത്തിന് വിധേയമാക്കിയാണ് കാൽസ്യം നിർമ്മിക്കുന്നത്.
മഞ്ഞുമായി കൂട്ടിച്ചേർത്താൽ താഴ്ന്ന താപനിലയിലുള്ള ശീതമിശ്രിതം ലഭിക്കുന്നു.
ശീതരാജ്യങ്ങളിൽ റോഡിലെ മഞ്ഞുരുക്കാനായി കാൽസ്യം ക്ലോറൈഡ് വിതറാറുണ്ട്.
കാൽസ്യം സൾഫേറ്റ് CaSO 4
കാൽസ്യത്തിന്റെ സൾഫർ സംയുക്തമാണിത്.
ജിപ്സം പ്രകൃതിയിൽ കാണപ്പെടുന്ന കാൽസ്യം സൾഫേറ്റ് നിക്ഷേപമാണ്.
ജലത്തിന് സ്ഥിരകാഠിന്യം നൽകുന്നതിൽ പ്രധാനിയാണ് കാൽസ്യം സൾഫേറ്റ്.
പ്ലാസ്റ്റർ ഓഫ് പാരീസ് കാൽസ്യം സൾഫേറ്റിന്റെ മറ്റൊരു രൂപമാണ്.
ജിപ്സത്തെ ചൂടാക്കി അതിലെ ജലത്തിന്റെ അംശം കുറച്ചാണ് പ്ലാസ്റ്റർ ഓഫ് പാരീസ് നിർമ്മിക്കുന്നത്.
പ്രതിമകളുടെ നിർമ്മാണത്തിനും വൈദ്യരംഗത്ത് ബാൻഡേജ് ഇടാനും എല്ലാം പ്ലാസ്റ്റർ ഓഫ് പാരീസ് ഉപയോഗിക്കുന്നു.
ശോധനാ പരീക്ഷണം കാൽസ്യത്തിന്റെ ശോധനാപരീക്ഷണം.
നീലജ്വാലക്ക് ചുവന്ന നിറം നൽകുന്നു.
നീലജ്വാലക്ക് കാൽസ്യം സംയുക്തങ്ങൾ ചുവന്ന നിറം നൽകുന്നു.
കാൽസ്യം സംയുക്തമാണ് എന്ന് തിരിച്ചറിയാനുള്ള പരീക്ഷണമാണിത്.
കാൽ‌സ്യം മനുഷ്യ ശരീരത്തിൽ
മനുഷ്യശരീരത്തിന് കാൽ‌സ്യം കിട്ടുന്നത് ഭക്ഷണത്തിൽ  നിന്നും ആണ്.
പ്രധാന സ്രോതസ്സുകളിൽ ഒന്ന് പാൽ ആണ്.
മറ്റു ഒന്ന് ആണ് സോയ പയറിൽ നിന്നും എടുക്കുന്ന  സോയപാല് ‍, ഗുളിക രൂപത്തിലും കാൽസ്യം കഴിക്കുന്നു ഇത് കാൽസ്യം കാർബണേറ്റ് ആണ് .
↑ {{ cite book }} : Cite has empty unknown parameter: | name-list-format= ( help ) ↑ ↑
കാൽ‌വിനും ഹോബ്‌സും ഇംഗ്ലീഷ് വിലാസം https://ml.wikipedia.org/wiki/Calvin_and_Hobbes
വിശ്വപ്രസിദ്ധമായ കോമിക് സ്ട്രിപ്പ് ആണ് കാൽ‌വിൻ ആന്റ് ഹോബ്‌സ്  (കാൽ‌വിനും ഹോബ്‌സും) .
കാൽ‌വിൻ എന്ന ഭാവനാശാലിയായ ആറു വയസ്സുകാരൻ കുട്ടിയുടേയും അവന്റെ കളിപ്പാവയായ ഹോബ്‌സ് എന്ന പഞ്ഞിക്കടുവയുടേയും ജീവിതം പ്രമേയമാക്കുന്ന ഈ കാർ‌ട്ടൂൺ സ്ട്രിപ്പ് രചിക്കുകയും ചിത്രീകരിക്കുകയും ചെയ്തിരുന്നത് ബിൽ വാട്ടേഴ്സൺ ആണ്.
കാൽ‌വിൻ എന്ന പേര് പതിനാറാം നൂറ്റാണ്ടിൽ ജീവിച്ചിരുന്ന ഫ്രഞ്ച് മതപണ്ഡിതനായ ജോൺ കാൽ‌വിനിൽ നിന്നും ഹോബ്‌സ് എന്ന പേര് പതിനേഴാം നൂറ്റാണ്ടിൽ ജീവിച്ചിരുന്ന തോമസ് ഹോബ്സ് എന്ന ഇംഗ്ലീഷ് രാഷ്ടീയ ദാർ‌ശനികനിൽ നിന്നുമാണ് ബിൽ വാട്ടേഴ്സൺ കണ്ടെടുത്തത് 1985 നവം‌ബർ‌ 18 മുതൽ 1995 ഡിസം‌ബർ 31 വരെ തുടർ‌ച്ചയായി ഈ കാർ‌ട്ടൂൺ സ്ട്രിപ്പ് പുറത്തിറക്കിയിരുന്നു.
യൂണിവേഴ്സൽ കാർട്ടൂൺ സിന്റിക്കേറ്റ് എന്ന മാധ്യമ സിന്റിക്കേറ്റിനായിരുന്നു ഈ സ്ട്രിപ്പുകളുടെയെല്ലാം പ്രസിദ്ധീകരണാവകാശം.
ഏതാണ്ട് 2400 ൽ പുറമേ പത്രങ്ങളിൽ വരെ കാൽ‌വിൻ ആന്റ് ഹോബ്സ് ഒരേ സമയം പ്രസിദ്ധീകരിക്കപ്പെട്ടിട്ടുണ്ടായിരുന്നു.
ഇന്നു വരെ 30 ദലലക്ഷത്തിൽ പരം കാൽ‌വിൻ ആന്റ് ഹോബ്‌സ് പുസ്തകങ്ങൾ അച്ചടിച്ചിറക്കിയിട്ടുണ്ട്.
, പൊതു സംസ്കാരത്തെ പല രീതിയിലും ഈ കാർട്ടൂൺ കഥാപാത്രങ്ങൾ സ്വാധീനിക്കുന്നുമുണ്ട്.
സമകാലിക മധ്യപൂർ‌വ അമേരിക്കയിലെ നഗര പ്രാന്തപ്രദേശങ്ങളാണ് കാൽ‌വിന്റേയും ഹോബ്‌സിന്റേയും കഥയ്ക്കു പശ്ചാത്തലം ഒരുക്കുന്നത്.
വാട്ടേഴ്സന്റെ ജന്മ സ്ഥലമായ ഒഹിയോയിലെ ചഗ്രിൻ ഫാൾസിൽ നിന്നാണ് ഈ സ്ഥല നിർമിതിയുണ്ടാക്കപ്പെട്ടിട്ടുള്ളതെന്നു അനുമാനിക്കപ്പെടുന്നു.
ഏതാണ്ട് എല്ലാ കാർ‌ട്ടൂൺ സ്ട്രിപ്പുകളിലും കാൽ‌വിനും ഹോബ്‌സും ഒരുമിച്ചാണ് പ്രത്യക്ഷപ്പെടാറുള്ളത്.
ചില കാർ‌ട്ടൂണുകളിൽ കാൽ‌വിന്റെ കുടുംബാം‌ഗങ്ങ‌ൾ പ്രധാന കഥാപാത്രങ്ങളായി പ്രത്യക്ഷപ്പെടുന്നുണ്ട്.
കാൽ‌വിന്റെ ഭാവനാ ലോകമാണ് ഈ കാർ‌ട്ടൂൺ സ്ട്രിപ്പുകളിൽ ഉടനീളമുള്ള കഥാതന്തു.
ഭാവനാലോകത്തെ പോരാട്ടങ്ങൾ, ഹോബ്‌സുമായുള്ള സൗഹൃദം, സാഹസികാബദ്ധങ്ങൾ, രാഷ്‌ട്രീയം, സാമൂഹികം, സം‌സ്കാരം തുടങ്ങിയ വിഷയങ്ങളിൽ കാൽ‌വിന്റെ വീക്ഷണം, അച്ഛനമ്മമാരോടുള്ള ബന്ധവും ഇടപെടലുകളും, സഹപാഠികൾ, അദ്ധ്യാപകർ, മറ്റു സാമൂഹ്യബന്ധങ്ങൾ തുടങ്ങി തികച്ചും വൈവിദ്ധ്യമാർ‌ന്ന കഥാപരിസരങ്ങളിലൂടെയാണ് കാൽ‌വിനും ഹോബ്‌സും മുന്നോട്ടു പോകുന്നത്.
ഹോബ്‌സിന്റെ ദ്വന്ദ വ്യക്തിത്വവും മറ്റൊരു പ്രധാന വിഷയമാണ്.
(കാൽ‌വിൻ ഹോബ്‌സിനെ ജീവനുള്ള ഒരു കടുവയായി കാണുമ്പോൾ, മറ്റു കഥാപാത്രങ്ങൾ‌ക്കെല്ലാം ഹോബ്‌സ് ഒരു കളിപ്പാവ മാത്രമാണ്.)
ഗാരി ട്രുഡേയുടെ ' ഡൂൺസ്‌ബറി ' പോലുള്ള രാഷ്ട്രീയ കാർ‌ട്ടൂൺ സ്ട്രിപ്പുകളെ പോലെ വ്യക്തമായ രാഷ്ട്രീയ വിമർ‌ശനം കാൽ‌വിൻ ആന്റ് ഹോബ്സിൽ കാണാൻ കഴിയില്ലെങ്കിലും പരിസ്ഥിതിവാദം, അഭിപ്രായ സർ‌വേകളുടെ പൊള്ളത്തരം തുടങ്ങിയ വിശാല രാഷ്ട്രീയ സങ്കൽ‌പ്പനങ്ങളെ അത് പരിശോധിക്കാറുണ്ട്.
സ്വന്തം വീട്ടിലെ ആറു വയസ്സുള്ള വെളുത്ത ആൺകുട്ടികളുടെ ഇടയിലും പഞ്ഞിക്കടുവകളുടെ ഇടയിലും തന്റെ അച്ഛനുള്ള സ്ഥാനത്തെ പറ്റി കാൽ‌വിൻ നടത്തുന്ന അഭിപ്രായ സർ‌വേകൾ ഒന്നിലധികം കാർ‌ട്ടൂണുകളിൽ പ്രമേയമാക്കപ്പെട്ടിട്ടുണ്ട്.
തന്റെ സൃഷ്ടികളുടെ വാണിജ്യ സാധ്യതകൾ ചൂഷണം ചെയ്യുന്നതിന് വാട്ടേഴ്സൺ തികച്ചും എതിരായിരുന്നു.
മാത്രവുമല്ല മാധ്യമ ശ്രദ്ധയിൽ നിന്നുമകന്നു നിൽക്കാനും അദ്ദേഹം ശ്രമിച്ചിരുന്നു.
അതു കൊണ്ടു തന്നെ കാൽ‌വിൻ - ഹോബ്സ് പുസ്തകങ്ങളല്ലാതെ മറ്റൊരു അം‌ഗീകൃത അനുബന്ധ ഉല്പന്നങ്ങളും ഇന്നു ലഭ്യമല്ല.
പരസ്യ ആവശ്യങ്ങൾ‌ക്കായി ചില ഔദ്യോഗിക ഉൽ‌പ്പന്നങ്ങൾ പുറത്തിയിറക്കിയിരുന്നെങ്കിലും അവ ഇപ്പോൾ സ്വകാര്യ ശേഖരങ്ങളിൽ മാത്രമേയുള്ളൂ.
രണ്ട് 16-മാസ ചുവർ‌ കലണ്ടറുകൾ, കാൽ‌വനും ഹോബ്‌സും പഠിപ്പിക്കുന്ന പാഠപുസ്തകങ്ങൾ എന്നിവ  ലൈസൻസിങ്ങിൽ നിന്നു ഒഴിവാക്കപ്പെട്ട രണ്ടു പ്രധാന ഉല്പന്നങ്ങളാണ്.
എന്നാൽ കാൽ‌വിന്റേയും ഹോബ്‌സിന്റേയും വർ‌ദ്ധിച്ച ജനകീയത അനധികൃതമായ ഒട്ടനവധി ഉൽ‌പ്പന്നങ്ങൾ‌ക്കു വഴി വച്ചിട്ടുണ്ട്.
ഒട്ടനവധി ടീ-ഷർട്ടുകൾ, താക്കോൽ ചെയിനുകൾ, സ്റ്റിക്കറുകൾ, ജനൽ‌ച്ചിത്രങ്ങൾ എന്നിവ ഇപ്രകാരം പുറത്തിറങ്ങിയിട്ടുണ്ട്.
ഇവയിൽ പലതിലും വാട്ടേഴ്സന്റെ സ്വാഭാവിക നർ‌മമോ, ദർ‌ശനങ്ങളോ ഒന്നും തന്നെ പ്രതിനിധീകരിക്കാത്ത ഭാഷയും ചിത്രങ്ങളുമാണുള്ളത്.
പലതും ശ്ലീല പരിധി ലം‌ഘിക്കുന്നവയുമാണ്.
തനിക്കിഷ്ടമില്ലാതിരുന്ന ഒരു പരസ്യക്കമ്പനി ജോലിക്കിടയിലാണ് വാട്ടേഴ്സൺ കാൽ‌വിനേയും ഹോബ്‌സിനേയും ആദ്യമായി സൃഷ്ടിക്കുന്നത്.
ജോലിക്കിടയിലെ വിരസത മാറ്റാനായി ഒഴിവു സമയങ്ങളിൽ അദ്ദേഹം തന്റെ സ്വകാര്യ വിനോദമായ കാർ‌ട്ടൂണിങ്ങിലേക്കു തിരിയുകയായിരുന്നു.
ആദ്യ കാലങ്ങളിൽ വാട്ടേഴ്സൺ രൂപപ്പെടുത്തിയ ആശയങ്ങളൊക്കെ തന്നെ കാർ‌ട്ടൂൺ സിന്റിക്കേറ്റുകൾ നിഷ്കരുണം തള്ളിക്കളയുകയാണുണ്ടായത്.
ഒരിക്കൽ ഒരു പ്രധാന കഥാപാത്രത്തിന്റെ അനുജനായി പ്രത്യക്ഷപ്പെട്ട ഒരു പഞ്ഞിക്കടുവയെ സ്വന്തമായുള്ള ഒരു ചെറിയ കുട്ടി പ്രസാധകരുടെ ശ്രദ്ധ പിടിച്ചു പറ്റി.
തുടർ‌ന്ന് വാട്ടേഴ്സൺ ഈ കഥാപാത്രങ്ങളെ കേന്ദ്ര സ്ഥാനത്തു നിർ‌ത്തി പുതിയ ഒരു കാർ‌ട്ടൂൺ സ്ട്രിപ്പ് തുടങ്ങി.
എന്നാൽ ഈ സ്ട്രിപ്പിനേയും സിന്റിക്കേറ്റു(യുണൈറ്റഡ് ഫീച്ചേഴ്സ് സിന്റിക്കേറ്റ്) തള്ളിക്കളഞ്ഞു.
തുടർ‌ന്ന് വീണ്ടും ചില നിരാകരണങ്ങൾ‌ക്കൊടുവിലാണ് യൂണിവേഴ്സൽ പ്രസ്സ് സിന്റിക്കേറ്റ് ആ സ്ട്രിപ്പിനെ ഏറ്റെടുത്തത്.
1985 നവം‌ബർ 18 നാണ് ആദ്യത്തെ കാൽവിൻ ആന്റ് ഹോബ്‌സ് കാർ‌ട്ടൂൺ സ്ട്രിപ്പ് പുറത്തിറങ്ങിയത്.
തുട‌ർന്ന് വളരെപ്പെട്ടെന്നായിരുന്നു പ്രശസ്തിയുടെ പടവുകൾ കാൽ‌വിനേയും ഹോബ്‌സിനേയും തേടി വന്നത്.
ഒരു വർ‌ഷത്തെ സിന്റിക്കേഷൻ കൊണ്ടു തന്നെ ഏതാണ്ട്  250ൽ പരം പത്രങ്ങളിൽ ഈ സ്ട്രിപ്പ് പ്രസിദ്ധീകരിക്കപ്പെടാൻ തുടങ്ങി.
1987 ഏപ്രിൽ 1 ആയപ്പോൾ, വെറും പതിനാറു മാസം മാത്രം പ്രായമുണ്ടായിരുന്ന 'കാൽ‌വിൻ ആന്റ് ഹോബ്‌സ് ' ഉം ബിൽ വാട്ടേഴ്സണും  അമേരിക്കയിലെ പ്രമുഖ പത്രമായ ലോസ് ഏയ്ഞ്ചല‍സ് ടൈംസിൽ ഫീച്ചർ ലേഖനത്തിനു വിഷയമാക്കപ്പെട്ടു.
നാഷണൽ കാർ‌ട്ടൂണിസ്റ്റ് സൊസൈറ്റിയുടെ 'ഔട്ട്സ്റ്റാന്റിങ്ങ് കാർ‌ട്ടൂണിസ്റ്റ് ഓഫ് ദ ഇയർ' - കാർ‌ട്ടൂണിസ്റ്റ് മികവിനുള്ള വാർ‌ഷിക പുരസ്കാരം, കാൽ‌വിൻ ആന്റ് ഹോബ്‌സിലൂടെ രണ്ടു തവണ ബിൽ വാട്ടേഴ്സൺ സ്വന്തമാക്കി.
1986ലും 1988ലുമായിരുന്നു അവ.
തുടർ‌ന്ന്  1992ൽ വീണ്ടും അതേ പുരസ്കാരത്തിന് അദ്ദേഹത്തിന്റെ പേര് നിർ‌ദ്ദേശിക്കപ്പെടുകയുണ്ടായി.
1988 ൽ ഏറ്റവും രസകരമായ കോമിക് സ്ട്രിപ്പിനുള്ള പുരസ്കാരവും സൊസൈറ്റി അദ്ദേഹത്തിനു സമ്മാനിക്കുകയുണ്ടായി.
അധിക കാലം കഴിയുന്നതിനു മുൻപു തന്നെ അമേരിക്കയ്ക്കു പുറത്തും കാൽ‌വിനും ഹോബ്‌സും പ്രശസ്തരായി.
കാൽ‌വനും ഹോബ്‌സും പ്രസിദ്ധീകരിച്ചിരുന്ന കാലത്ത്  രണ്ട് ദീർ‌ഘങ്ങളായ അവധിയും വാട്ടേഴ്സൺ എടുത്തിട്ടുണ്ടായിരുന്നു.
1991 മെയ് മുതൽ 1992 ഫെബ്രുവരി വരെയും 1994 ഏപ്രിൽ മുതൽ ഡിസം‌ബർ വരെയുമായിരുന്നു ആ കാലയളവുകൾ.
1995-ൽ കാൽ‌വിൻ ആന്റ് ഹോബ്‌സിന്റെ രചന നിർ‌ത്തന്നതിനു മുന്നോടിയായി, ആ കാർ‌ട്ടൂൺ പ്രസിദ്ധീകരിച്ചിരുന്ന ലോകമൊട്ടാകെയുള്ള പത്രങ്ങൾക്ക്  വാട്ടേഴ്സൺ ഒരു കുറിപ്പു തയ്യാറാക്കിയിരുന്നു.
ഇത് തന്റെ സിന്റിക്കേറ്റ് വഴിയാണ് അദ്ദേഹം വിതരണം ചെയ്തത്.
ആ കുറിപ്പിന്റെ സ്വതന്ത്ര പരിഭാഷ താഴെ കൊടുത്തിരിക്കുന്നു.
ഞാൻ കാൽ‌വിനും ഹോബ്‌സും ഈ വർ‌ഷാവസാനത്തോടെ അവസാനിപ്പിക്കുകയാണ്.
ഈ തീരുമാനം പെട്ടെന്നെടുത്തതോ എളുപ്പത്തിലുള്ളതോ അല്ല, എന്നല്ല ഈ പിരിഞ്ഞു പോക്ക് ദുഃഖകരം കൂടിയാണ്.
എന്റെ താൽ‌പര്യങ്ങൾ മാറിയിരിക്കുന്നു.
ചെറു പാനലുകൾ‌ക്കുള്ളിലും ദൈനന്തിന തിരക്കുകൾ‌ക്കുള്ളിലും എനിക്കു ചെയ്യാനാവുന്നതെല്ലാം ഞാൻ ചെയ്തു എന്നു തന്നെ ഞാൻ വിശ്വസിക്കുന്നു.
കലാപരമായ എന്റെ താൽ‌പര്യങ്ങളോട് ചുരുങ്ങിയ വിട്ടു വീഴ്ച മാത്രം പുലർ‌ത്തി, കുറേക്കൂടി ചിന്താപരമായ ഒരു വേഗത്തിൽ  പ്രയത്നിക്കുവാൻ എനിക്കു തിടുക്കമായി.
ഭാവി പ്രവർ‌ത്തനങ്ങളെ പറ്റി ഒരു തീരുമാനത്തിൽ ഞാൻ എത്തിയിട്ടില്ല.
എന്നാൽ യൂണിവേഴ്സൽ പ്രസ്സ് സിന്റിക്കേറ്റുമായുള്ള എന്റെ ബന്ധം തുടരുക തന്നെ ചെയ്യും.
ഒട്ടനവധി പത്രങ്ങളിൽ കാൽ‌വിൻ ആന്റ് ഹോബ്‌സ് പ്രസിദ്ധീകരിക്കുന്നു എന്നത് എന്നെ സം‌ബന്ധിച്ചിടത്തോളം ഒരു അം‌ഗീകാരമാണ്.
ഞാനതിൽ തികച്ചും അഭിമാനിതനുമാണ്.
കഴിഞ്ഞ ഒരു ദശകത്തോളമായി നിങ്ങൾ നൽകി വരുന്ന സഹായസഹകരണങ്ങളെ ഞാൻ വിലമതിച്ചിട്ടുണ്ട്.
ഈ കോമിക് സ്ട്രിപ്പ് വരയ്ക്കുവാൻ കഴിഞ്ഞത്  ഒരു വിശിഷ്ടകർ‌മ്മവും സന്തോഷപ്രദവുമായിരുന്നു എന്നു ഞാൻ വിശ്വസിക്കുന്നു.
എനിക്ക് ഈ അവസരം തന്നതിൻ ഏവരോടും എന്റെ നന്ദി പ്രകാശിപ്പിക്കുന്നു.
1995 ഡിസം‌ബർ 31 -നാണ്  കാൽ‌വിനും ഹോബ്‌സും അവസാന സ്ട്രിപ്പ് (ലക്കം : 3,160) പ്രസിദ്ധീകരിച്ചത്.
കാൽ‌വിനും ഹോബ്‌സും മഞ്ഞുകാലത്തിന്റെ വിസ്മയങ്ങൾ കാണുന്ന ഒരു കഥാചിത്രീകരണമായിരുന്നു അത്.
"ഹോബ്‌സേ.. ഈ ലോകം എന്തു രസമാ.. ചങ്ങാതീ.."
എന്നു കാൽ‌വിൻ അതിൽ പറയുന്നുണ്ട്.
ഒടുവിലത്തെ പാനലിൽ കാൽ‌വിനും ഹോബ്‌സും ഒരു സ്ലെഡിലിരുന്ന് അകലേക്കു തെന്നിപ്പോകുന്നതാണ്.
"വാ.. നമുക്കെല്ലാം ചുറ്റി കാണാം" എന്നു കാൽ‌വിൻ വിളിച്ചു പറയുന്നുമുണ്ട്.
പത്തു കൊല്ലങ്ങൾക്കു ശേഷം ചാൾസ് സോൾമൻ എന്ന നിരൂപകൻ "മറ്റൊരു കോമിക് സ്ട്രിപ്പിനും നികത്താനാവാത്ത കോമിക് പേജിലെ ഒരു വിടവ്" എന്നാണ് ഈ വിടവാങ്ങലിനെ വിശേഷിപ്പിച്ചത്.
സിന്റിക്കേഷനും വാട്ടേഴ്സന്റെ കലാപരമായ മൂല്യവ്യവസ്ഥകളും
തുടക്കം മുതൽ തന്നെ വാട്ടേഴ്സൺ, സിന്റിക്കേറ്റിന്റെ കച്ചവട തൽപ്പരതയുമായി ചേർന്നു പോകുവാൻ ബുദ്ധിമുട്ടുന്നുണ്ടായിരുന്നു.
കഥാപാത്രങ്ങളെ വിൽപ്പനച്ചരക്കുകളാക്കാനും ആദ്യ സ്ട്രിപ്പിന്റെ പ്രചരണാർത്ഥം നാടു ചുറ്റുവാനുമൊക്കെയുള്ള അവരുടെ നിർബന്ധങ്ങൾ വാട്ടേഴ്സൺ നിരാകരിച്ചു.
അദ്ദേഹത്തിനെ സംബന്ധിച്ച് കാർട്ടൂൺ സ്ട്രിപ്പിന്റെയും കലാകാരന്റേയും ആർജ്ജവത്തെ കച്ചവടവൽക്കരണം തമസ്കരിക്കുന്നു എന്നത് കാർട്ടൂൺ കലാലോകത്തെ ഏറ്റവും വലിയ ഋണാത്മക സ്വാധീനമായിരുന്നു
വർത്തമാന പത്രങ്ങളിൽ കോമിക് സ്ട്രിപ്പുകൾക്ക് ലഭ്യമായിരുന്ന സ്ഥലം ക്രമാനുഗതമായി കുറയുന്നതിലും വാട്ടേഴ്സൻ നിരാശനായിരുന്നു.
ഒരു ചെറിയ വാചകത്തിനോ വളരെ ചുരുങ്ങിയ വരകൾക്കോ മാത്രമല്ലാതെ മറ്റൊന്നിനും സ്ഥലമില്ലാത്തത് കോമിക്സിനെ ഒരു കലാരൂപമെന്ന നിലയിൽ നേർപ്പിക്കുകയും ലഘൂകരിക്കുകയും തനിമയില്ലാത്തതാക്കുകയും ചെയ്യുമെന്ന് അദ്ദേഹം പരാതിപ്പെട്ടു.
കുറച്ചു കള്ളികളിലൊതുക്കുന്ന പതിവു കാർട്ടൂൺ രചനാരീതിയിൽ നിന്നു വിഭിന്നമായി മുഴുവൻ പേജ് ചിത്രണങ്ങൾക്ക് വാട്ടേഴ്സൺ ശ്രമിച്ചു.
ലിറ്റിൽ നിമോ , ക്രേസി കാറ്റ് തുടങ്ങിയ ക്ലാസ്സിക്കൽ സ്ട്രിപ്പുകൾക്ക് നൽകിയിരുന്ന പോലെ കലാപരമായ ഒരു സ്വാതന്ത്ര്യത്തിനു വേണ്ടി അദ്ദേഹം ശ്രമിച്ചു.
അത്തരമൊരു സ്വാതന്ത്ര്യത്തിനു എന്ത് സംഭാവന നൽകാൻ കഴിയുമെന്ന കാര്യം വ്യക്തമാക്കാൻ തന്റെ ഞായറാഴ്ച കാർട്ടൂൺ സമാഹാരമായ കാൽവിനും ഹോബ്സും മടിയൻ ഞായറാഴ്ച പുസ്തകം .
എന്ന പുസ്തകത്തിന്റെ തുടക്കപ്പേജുകൾ അദ്ദേഹം ഉപയോഗിക്കുകയും ചെയ്തു.
വാട്ടേഴ്സൺ കാർട്ടൂൺ രചനയിൽ നിന്ന് ആദ്യമായി താത്ക്കാലിക അവധിയെടുത്ത കാലയളവിൽ, അദ്ദേഹത്തിന്റെ പഴയ "കാൽവിനും ഹോബ്സും" കാർട്ടൂണുകൾ പുനപ്രസിദ്ധീകരിക്കുന്നതിന് പൂർണ്ണ തുകയും "യൂണിവേഴ്സൽ പ്രെസ്സ് സിന്റിക്കേറ്റ്", പത്രങ്ങളിൽ നിന്നു കൈപ്പറ്റി.
പത്രാധിപന്മാർ ഈ നീക്കം അംഗീകരിക്കാൻ തയാറല്ലായിരുന്നുവെങ്കിലും, അതി പ്രശസ്തമായ ആ കാർട്ടൂൺ സ്ട്രിപ്പുകൾ മറ്റേതെങ്കിലും പത്രങ്ങൾ കൈവശപ്പെടുത്തി തങ്ങളുടെ പത്രങ്ങളുടെ പ്രചാരം നഷ്ടപ്പെടുത്തുവാൻ സാധ്യതയുണ്ടായിരുന്നതിനാൽ സിന്റിക്കേറ്റിന്റെ ആ തീരുമാനത്തിനു വഴങ്ങേണ്ടി വന്നു.
This half-page layout can easily be rearranged for full , third , and quarter pages.
വാട്ടേഴ്സൺ തിരിച്ചെത്തിയതോടെ, തന്റെ ഞായറാഴ്ചക്കാർട്ടൂണുകൾ വിഭജിക്കാത്ത പകുതിപ്പേജ് നീക്കി വയ്ക്കുന്ന പത്രങ്ങൾക്കോ ടാബ്ലോയിഡ് പേജുകൾക്കോ മാത്രമേ അദ്ദേഹം നൽകുകയുള്ളൂ എന്ന് "യൂണിവേഴ്സൽ പ്രെസ്സ് സിന്റിക്കേറ്റ്" പ്രഖ്യാപിച്ചു.
പല പത്രാധിപരും ചില കാർട്ടൂണിസ്റ്റുകളും അദ്ദേഹത്തെ ഇതിന്റെ പേരിൽ വിമർശിക്കുകയുമുണ്ടായി.
കാർട്ടൂൺ വ്യവസായത്തിലെ സാധാരണ രീതികൾ പാലിക്കുവാനുള്ള വൈമുഖ്യമായോ അഹന്തയായോ ആണ് അവർ ഇതിനെ കണ്ടത്.
വാട്ടേഴ്സൺ ഞായറാഴ്ച്ചക്കാർട്ടൂണുകളിൽ തനിക്കു കൂടുതൽ സർഗ്ഗപരമായ സ്വാതന്ത്ര്യം ലഭിക്കാനുള്ള ഒരു അവസരമായി ഈ വ്യവസ്ഥയെ മാറ്റുകയുണ്ടായി:
"കാൽവിനേയും ഹോബ്സിനേയും" കച്ചവടച്ചരക്കാക്കാനുള്ള ശ്രമങ്ങളെ തടയുവാനുള്ള ദൈർഘ്യമേറിയതും വൈകാരികമായി തളർത്തുന്നതുമായ ഒരു യുദ്ധത്തിനു ശേഷം ഞാൻ ഒരു താൽക്കാലിക അവധിയെടുത്തു.
ഒരു പുതിയ ഉടമ്പടിക്കാലയളവിൽ എന്റെ ഉൽസാഹം നിലനിർത്തുന്നതിലേക്കുള്ള ഒരു മാർഗ്ഗമായി ഞാൻ കൂടുതൽ ഫലക വഴക്കം നൽകുന്ന ഒരു പുതുക്കിയ ഞായറാഴ്ച ഘടന മുന്നോട്ടു വച്ചു.
എനിക്ക് ആശ്ചര്യവും സന്തോഷവും നൽകിക്കൊണ്ട് യൂണിവേഴ്സൽ,  പത്രാധിപരിൽ നിന്നു പ്രതീക്ഷിച്ചിരുന്ന എതിർപ്പിനെ വകവയ്ക്കാതെ, മുറിക്കാനാകാത്ത ഒരു പകുതിപ്പേജ് വിപണനം ചെയ്യാനുള്ള ഒരു വാഗ്ദാനം മുന്നോട്ടു വച്ചു(ഞാൻ ചോദിക്കാൻ ധൈര്യപ്പെട്ടിരുന്നതിലും കൂടുതലായിരുന്നു ഇത്)
ഇന്നേ ദിനം വരെ എന്റെ സിന്റിക്കേറ്റ് എന്നോട് പറയുന്നത് ചില പത്രാധിപർ ഈ പുതിയ രൂപം ഇഷ്ടപ്പെടുകയും, വ്യത്യാസങ്ങളെ പ്രോത്സാഹിപ്പിക്കുകയും വലിപ്പം കൂടിയ സ്ട്രിപ്പ് സന്തോഷ പൂർവ്വം പ്രസിദ്ധീകരിക്കുവാൻ തയ്യാറാവുകയും ചെയ്തു എന്നാണ്.
എന്നാൽ എനിക്കു തോന്നുന്നത്, ശരിയായി പറയണമെങ്കിൽ അതല്ലായിരുന്നു ഏറ്റവും പൊതുവായ അഭിപ്രായം എന്നാണ്.